Müdafiə Nazirliyi vətəndaşlara və jurnalistlərə xəbərdarlıq etdi » www.DovletXeberleri.az
www.DOVLETXEBERLERI.az » Gündəm » Müdafiə Nazirliyi vətəndaşlara və jurnalistlərə xəbərdarlıq etdi
9-04-2019, 19:23Müdafiə Nazirliyi vətəndaşlara və jurnalistlərə xəbərdarlıq etdi
Xəbərə görə, müraciətdə deyilir: "Azərbaycan Respublikasının Prezidenti, Silahlı Qüvvələrin Ali Baş Komandanı İlham Əliyevin tapşırığına əsasən, Ordu ilə xalq arasında əlaqələrin daha da möhkəmləndirilməsi, ictimaiyyət nümayəndələrinin hərbi hissələrdə həyata keçirilən quruculuq işləri, eləcə də valideynlərin övladlarının xidməti şəraiti ilə əyani şəkildə tanış olmaları məqsədilə Müdafiə Nazirliyi tərəfindən mütəmadi olaraq tədbirlər həyata keçirilir.
Görülən bu işlər xalqımız tərəfindən böyük rəğbətlə qarşılanır. Lakin son günlər müxtəlif ictimai və qeyri-hökumət təşkilatlarının nümayəndələrinin hərbi hissələrə, xüsusilə də ön xətdə yerləşən bölmələrə səfərlərindən sonra ayrı-ayrı vətəndaşlarımızın mobil telefon, videokamera və fotoaparat vasitəsilə hərbi hissələrin ərazisində çəkdikləri kadrlar sosial şəbəkələrdə yayılır, müxtəlif şərhlər paylaşılır. Beləliklə də “Dövlət sirri haqqında” Azərbaycan Respublikası qanunun müvafiq tələbləri pozularaq düşmənə Ordumuz barədə məlumatlar əldə etmək imkanı yaradılır”.
Müdafiə Nazirliyi bildirir ki, hərbi hissələrin və ön xətt bölmələrimizin, xüsusilə də onların şəxsi heyətinin təhlükəsizliyi baxımından bu cür hallar yolverilməzdir.
Hərbi hissələrdə “Açıq qapı” günü keçiriləcək...
Müdafiə Nazirliyi hesabat verdi...
Zakir Həsənov “Açıq qapı” günündə iştirak edib —...
Müdafiə Nazirliyi “Açıq qapı” günü keçirəcək...